title: Padomes Lēmums (2016. gada 20. septembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus

text:
               23.9.2016

               LV

               Eiropas Savienības Oficiālais Vēstnesis

               C 348/3

         PADOMES LĒMUMS
   (2016. gada 20. septembris),
   ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus
   (2016/C 348/05)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 492/2011 (2011. gada 5. aprīlis) par darba ņēmēju brīvu pārvietošanos Savienībā (1) un jo īpaši tās 23. un 24. pantu,
   ņemot vērā kandidātu sarakstus, ko Padomei iesniegušas dalībvalstu valdības,
   tā kā:

               (1)

               Ar lēmumiem 2014. gada 25. septembrī (2) un 2014. gada 7. novembrī (3) Padome iecēla Darba ņēmēju pārvietošanās brīvības padomdevējas komitejas (“komiteja”) locekļus un viņu aizstājējus uz laikposmu no 2014. gada 25. septembra līdz 2016. gada 24. septembrim.

               (2)

               Locekļi pilda amata pienākumus, līdz viņus aizvieto vai viņu pilnvaras tiek atjaunotas.

               (3)

               Komitejas locekļi un to aizstājēji būtu jāieceļ uz diviem gadiem,

         IR PIEŅĒMUSI ŠO LĒMUMU.
   1. pants
   Ar šo par Darba ņēmēju pārvietošanās brīvības padomdevējas komitejas locekļiem un viņu aizstājējiem uz laikposmu no 2016. gada 25. septembra līdz 2018. gada 24. septembrim ieceļ šādas personas:
   I.   VALDĪBU PĀRSTĀVJI

               Valsts

               Locekļi

               Locekļu aizstājēji

               Beļģija

                  Tom PARYS kungs

                  Frédéric POUPINEL DE VALENCE kungs

                  Anne ZIMMERMAN kundze

               Bulgārija

                  Hristo SIMEONOV kungs

                  Tatiana GUEORGUIEVA kundze

                  Atanas KOLCHAKOV kungs

               Čehijas Republika

                  Kateřina ŠTĚPÁNKOVÁ kundze

                  Eva DIANIŠKOVÁ kundze

                  Andrea VESELÁ kundze

               Dānija

                  Stig Hansen NØRGAARD kungs

                  Rikke Mark SEERUP kundze

                  Sidse Skraastad CLEMMENSEN kundze

               Vācija

                  Vera BADE kundze

                  Johannes RASCHKA kungs

                  Anne Katrin LUTZ kundze

               Igaunija

                  Siiri OTSMANN kundze

                  Annika SEPP kundze

                  Carita RAMMUS kundze

               Īrija

                  Niall O’MUIRCHEARTAIGH kungs

                  Dympna BOYLE kundze

                  Eamonn GALLAGHER kungs

               Grieķija

               —

               —

               Spānija

                  Paloma MARTÍNEZ GAMO kundze

                  Matilde VIVANCOS PELEGRÍN kundze

                  Rosalía SERRANO VELASCO kundze

               Francija

                  Caroline MECHIN kundze

                  Malika EL MESTIRI kundze

               Horvātija

                  Marija KNEŽEVIĆ KAJARI kundze

                  Petar STRIŽAK kungs

                  Ivana GAVRIĆ kundze

               Itālija

                  Romolo de CAMILLIS kungs

                  Carla ANTONUCCI kundze

                  Monica LIPPOLIS kundze

               Kipra

                  Demetris MICHAELIDES

                  Constantinos KARMELLOS

                  George SPYROU kungs

               Latvija

               Ilze ZVĪDRIŅAS kundze
               Kristaps ZIEDIŅA kungs

               Linda PAUGAS kundze

               Lietuva

                  Rasa MALAIŠKIENĖ kundze

                  Inga LIUBERTĖ kundze

                  Ginta ALIŠEVIČIŪTĖ kundze

               Luksemburga

               —

               —

               Ungārija

                  Rita ANTÓNI kundze

                  Margit VADKERTI kundze

                  Orsolya KISGYÖRGY kundze

               Malta

                  Ryan SPAGNOL kungs

                  Mario XUEREB kungs

                  George CAMILLERI kungs

               Nīderlande

                  Onno BRINKMAN kungs

                  Ghislaine WIDERA kundze

                  Kees VAN DUIN kungs

               Austrija

                  Heinz KUTROWATZ kungs

                  Martha ROJAS-PINEDA kundze

                  Günter STICKLER kungs

               Polija

                  Magdalena SWEKLEJ kundze

                  Marcin WIATRÓW kungs

                  Agnieszka ZDAK kundze

               Portugāle

                  Helena BENTES kundze

               Rumānija

                  Auraş MARINESCU kungs

                  Carmen ŞTEFAN kundze

                  Bogdan-Tiberius PAŞCA kungs

               Slovēnija

                  Sonja MALEC kundze

                  Grega MALEC kungs

               Slovākija

                  Miroslava POLONCOVÁ kundze

                  Jaroslav KOVÁČ kungs

               Somija

                  Mirkka MYKKÄNEN kundze

                  Olli SORAINEN kungs

                  Elina JOHANSSON kundze

               Zviedrija

                  Karlis LAPSA kungs

                  Madeleine ÖHBERG kundze

                  Ilja TYKESSON kundze

               Apvienotā Karaliste

                  Lindsay ROOME kundze

                  Isla SCOTT kundze

                  Jonathan PIGGINS kungs

   II.   ARODBIEDRĪBU PĀRSTĀVJI

               Valsts

               Locekļi

               Locekļu aizstājēji

               Beļģija

                  Nathalie DIESBECQ kundze

               Bulgārija

                  Asiya GONEVA kundze

                  Valeri APOSTOLOV kungs

                  Velichka MIKOVA kundze

               Čehijas Republika

                  Vít SAMEK kungs

                  Pavel JANÍČKO kungs

                  Petr ŠULC kungs

               Dānija

                  Jørgen RØNNOW BRUUN kungs

                  Torben Dam JENSEN kungs

                  Käthe Munk RYOM kundze

               Vācija

                  Alexandra KRAMER kundze

                  Thomas SYBERG kungs

                  Livia HENTSCHEL kundze

               Igaunija

                  Mare VIIES kundze

                  Aija MAASIKAS kundze

                  Tiia E. TAMMELEHT kundze

               Īrija

                  John DOUGLAS kungs

                  Ethel BUCKLEY kundze

                  David JOYCE kungs

               Grieķija

               —

               —

               Spānija

                  Ana María CORRAL JUÁN kundze

                  Francisco GONZÁLEZ MORENO kungs

                  Pilar ROC kundze

               Francija

                  Corinne MARES kundze

                  Francine BLANCHE kundze

                  Bérénice JOND kundze

               Horvātija

                  Ana KRANJAC JULARIĆ kundze

                  David Jakov BABIĆ kungs

                  Petra ŠPRAJAČEK kundze

               Itālija

               —

               —

               Kipra

                  Panikos ARGYRIDES kungs

                  Nicos GREGORIOU kungs

                  Diomedes DIOMEDOUS kungs

               Latvija

               Nataļja MICKEVIČAS kundze
               Kaspars RĀCENĀJA kungs

               Ruta PORNIECES kundze

               Lietuva

                  Janina ŠVEDIENĖ kundze

                  Janina MATUIZIENĖ kundze

                  Ričardas GARUOLIS kungs

               Luksemburga

               —

               —

               Ungārija

                  Judit CZUGLERNÉ IVÁNY kundze

                  Melinda KELEMEN kundze

                  Annamária KUNERT kundze

               Malta

                  Ian Mark ZAMMIT kungs

                  Jeremy J. CAMILLERI kungs

                  Colin GALEA kungs

               Nīderlande

                  Caroline RIETBERGEN kundze
               H. HOUWING kundze

                  Henk BOSSCHER kungs

               Austrija

                  Johannes PEYRL kungs

                  Oliver RÖPKE kungs

                  Sarah BRUCKNER kundze

               Polija

                  Adam ROGALEWSKI kungs

                  Krystyna CIEMNIAK kundze

                  Bogdan OLSZEWSKI kungs

               Portugāle

               —

               —

               Rumānija

                  Corneliu CONSTANTINOAIA kungs

                  Liviu APOSTOIU kungs

                  Dragoș FRUMOSU kungs

               Slovēnija

                  Marko TANASIĆ kungs

                  Jernej ZUPANČIČ kungs

               Slovākija

                  Zdena DVORANOVÁ kundze

                  Mária SVOREŇOVÁ kundze

               Somija

                  Eve KYNTÄJÄ kundze

                  Heikki TAULU kungs

                  Ralf SUND kungs

               Zviedrija

                  Mattias SCHULSTAD kungs

                  Sofia RÅSMAR kundze

                  Josefin EDSTRÖM kundze

               Apvienotā Karaliste

                  Rosa CRAWFORD kundze

                  Mohammad TAJ kungs

                  Wilf SULLIVAN kungs

   III.   DARBA DEVĒJU ORGANIZĀCIJU PĀRSTĀVJI

               Valsts

               Locekļi

               Locekļu aizstājēji

               Beļģija

                  Michèle CLAUS kundze

                  Hilde THYS kundze

                  Monica DE JONGHE kundze

               Bulgārija

                  Ivan ZAHARIEV kungs

                  Martin STOYANOV kungs

                  Daniela SIMIDCHIEVA kundze

               Čehijas Republika

                  Jitka HLAVÁČKOVÁ kundze

                  Marie ZVOLSKÁ kundze

                  Vladimíra DRBALOVÁ kundze

               Dānija

                  Christiane MIßLBECK-WINBERG kundze

                  Trine Birgitte HOUGAARD kundze

                  Jens TROLDBORG kungs

               Vācija

                  Alexander WILHELM kungs

                  Michael STIEFEL kungs

                  Carmen Eugenia BÂRSAN kundze

               Igaunija

                  Piia SIMMERMANN kundze

                  Katrin TRUVE kundze

                  Mare HIIESALU kundze

               Īrija

                  Tony DONOHOE kungs

                  Kara McGANN kundze

               —

               Grieķija

               —

               —

               Spānija

                  Helena MORALES DE LABRA kundze

                  Patricia CIREZ MIQUELEIZ kundze

                  Luis MÉNDEZ LÓPEZ kungs

               Francija

                  Garance PINEAU kundze

                  Natacha MARQUET kundze

                  Eva BLOUIN kundze

               Horvātija

                  Nataša NOVAKOVIĆ kundze

                  Iva NAPPHOLZ kundze

                  Ivan SARIĆ kungs

               Itālija

               —

               —

               Kipra

                  Emilios MICHAEL kungs

                  Lena PANAYIOTOU kundze

                  Theodoros GIOVANNI kundze

               Latvija

               Ilona KIUKUCĀNES kundze
               Andris ALKŠŅA kungs

               Inese STEPIŅAS kundze

               Lietuva

                  Evelina JASAITĖ kundze

                  Aušra KERZIENĖ kundze

               Luksemburga

               —

               —

               Ungārija

                  Júlia VARGA kundze

                  István KOMORÓCZKI kungs

                  Terézia BOROSNÉ BARTHA kundze

               Malta

                  Lawrence MIZZI kungs

                  Michael GALEA kungs

                  David VELLA kungs

               Nīderlande

                  Rob SLAGMOLEN kungs

                  A.P.M.G. SCHOENMAECKERS

                  J. SANDERS kungs

               Austrija

                  Margit KREUZHUBER kundze

                  Katharina LINDNER kundze

                  Stefanie RIEDER kundze

               Polija

                  Dawid SEIFERT kungs

                  Robert LISICKI kungs

                  Andrzej STĘPNIKOWSKI kungs

               Portugāle

               —

               —

               Rumānija

                  Roxana PRODAN kundze

                  Roxana ILIE kundze

                  Liviu ROGOJINARU kungs

               Slovēnija

                  Danijel LAMPERGER kungs

                  Maja SKORUPAN kundze

                  Polona FINK RUŽIČ kundze

               Slovākija

                  Martin HOŠTÁK kungs

                  Radovan MAXIN kungs

                  Peter MOLNÁR kungs

               Somija

                  Jenni RUOKONEN kundze

                  Mikko RÄSÄNEN kungs

                  Simopekka KOIVU kungs

               Zviedrija

                  Patrik KARLSSON kungs

                  Carin RENGER kundze

                  Amelie BERG kundze

               Apvienotā Karaliste

                  Matthew PERCIVAL kungs

                  Fionnuala HOOROCKS-BURNS kundze

         2. pants
   Vēl neizvirzītos locekļus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 20. septembrī

            Padomes vārdā –

            priekšsēdētājs

         I. KORČOK

      (1)  OV L 141, 27.5.2011., 1. lpp.

      (2)  Padomes Lēmums (2014. gada 25. septembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus (OV C 338, 27.9.2014., 21. lpp.).

      (3)  Padomes Lēmums (2014. gada 7. novembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Kipras, Ungārijas un Portugāles (OV C 400, 13.11.2014., 1. lpp.).


title: Eiropas Parlamenta Lēmums (ES) 2016/1498 (2016. gada 28. aprīlis) par Eiropas Policijas akadēmijas 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/194

         EIROPAS PARLAMENTA LĒMUMS (ES) 2016/1498
   (2016. gada 28. aprīlis)
   par Eiropas Policijas akadēmijas 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Policijas akadēmijas 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Policijas akadēmijas 2014. finanšu gada pārskatiem ar Akadēmijas atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Akadēmijai par 2014. finanšu gada budžeta izpildi (05584/2016 – C8-0078/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) un atceļ Lēmumu 2000/820/TI (4), un jo īpaši tā 16. pantu,

               —

               ņemot vērā Eiropas Parlamenta un Padomes 2014. gada 15. maija Regulu (ES) Nr. 543/2014, ar kuru groza Lēmumu 2005/681/TI, ar ko izveido Eiropas Policijas akadēmiju (CEPOL) (5),

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0088/2016),

               1.

               sniedz Eiropas Policijas akadēmijas direktoram apstiprinājumu par Akadēmijas 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Policijas akadēmijas direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerāldirektors

         Klaus WELLE

      (1)  OV C 409, 9.12.2015., 46. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 256, 1.10.2005., 63. lpp.

      (5)  OV L 163, 29.5.2014., 5. lpp.

      (6)  OV L 357, 31.12.2002., 72. lpp.

      (7)  OV L 328, 7.12.2013., 42. lpp.


title: Padomes Lēmums 2013/384/KĀDP ( 2013. gada 15. jūlijs ), ar kuru groza Lēmumu 2012/325/KĀDP, ar ko pagarina pilnvaru termiņu Eiropas Savienības īpašajam pārstāvim Sudānā un Dienvidsudānā

text:
               16.7.2013

               LV

               Eiropas Savienības Oficiālais Vēstnesis

               L 193/29

         PADOMES LĒMUMS 2013/384/KĀDP
   (2013. gada 15. jūlijs),
   ar kuru groza Lēmumu 2012/325/KĀDP, ar ko pagarina pilnvaru termiņu Eiropas Savienības īpašajam pārstāvim Sudānā un Dienvidsudānā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 11. augustā pieņēma Lēmumu 2010/450/KĀDP (1), ar ko Rosalind MARSDEN kundzi ieceļ par Eiropas Savienības īpašo pārstāvi (ESĪP) Sudānā.

               (2)

               Padome 2011. gada 1. augustā pieņēma Lēmumu 2011/499/KĀDP (2), ar kuru grozīja ESĪP pilnvaras un nosaukumu, ņemot vērā to, ka Dienvidsudāna ir pasludinājusi savu neatkarību. ESĪP pilnvaru termiņš beidzas 2013. gada 30. jūnijā.

               (3)

               ESĪP pilnvaru termiņš būtu jāpagarina vēl par četriem mēnešiem.

               (4)

               ESĪP pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu.

               (5)

               Tādēļ būtu attiecīgi jāgroza Lēmums 2012/325/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2012/325/KĀDP groza šādi:

               1)

               lēmuma 1. pantu aizstāj ar šādu:
               “1. pants
               Eiropas Savienības īpašais pārstāvis
               Ar šo ESĪP Sudānā un Dienvidsudānā Rosalind MARSDEN kundzes pilnvaru termiņš tiek pagarināts līdz 2013. gada 31. oktobrim. ESĪP pilnvaras var tikt izbeigtas agrāk, ja Padome pēc Savienības Augstā pārstāvja ārlietās un drošības politikas jautājumos (AP) priekšlikuma pieņem šādu lēmumu.”;

               2)

               lēmuma 5. panta 1. punktam pievieno šādu daļu:
               “ESĪP pilnvaru īstenošanas izdevumiem paredzētā finanšu atsauces summa laikposmam no 2013. gada 1. jūlija līdz 2013. gada 31. oktobrim ir EUR 690 000.”;

               3)

               iekļauj šādu pantu:
               “12.a pants
               Palīdzība saistībā ar prasībām
               ESĪP un viņas personāls sniedz Komisijai administratīvu palīdzību un piekļuvi atbilstīgām lietām saistībā ar jebkādām prasībām, kas izriet no viņas pilnvarām, kā arī no iepriekšējo ESĪP Sudānā pilnvarām, un palīdz sniegt informāciju, lai reaģētu uz šādām prasībām.”

         2. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2013. gada 1. jūlija.

      Briselē, 2013. gada 15. jūlijā

            Padomes vārdā –

            priekšsēdētājs

         V. JUKNA

      (1)  OV L 211, 12.8.2010., 42. lpp.

      (2)  OV L 206, 11.8.2011., 50. lpp.


title: Eiropas Centrālās bankas Lēmums (ES) 2017/468 (2017. gada 26. janvāris), ar ko groza Lēmumu ECB/2010/10 par statistikas pārskatu sniegšanas prasību neievērošanu (ECB/2017/5)

text:
                  22.3.2017

                  LV

                  Eiropas Savienības Oficiālais Vēstnesis

                  L 77/1

            EIROPAS CENTRĀLĀS BANKAS LĒMUMS (ES) 2017/468
      (2017. gada 26. janvāris),
      ar ko groza Lēmumu ECB/2010/10 par statistikas pārskatu sniegšanas prasību neievērošanu (ECB/2017/5)
      EIROPAS CENTRĀLĀS BANKAS PADOME,
      ņemot vērā Līgumu par Eiropas Savienības darbību,
      ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 5.1. pantu un 34.1. pantu,
      ņemot vērā Padomes 1998. gada 23. novembra Regulu (EK) Nr. 2533/98 par statistiskās informācijas vākšanu, ko veic Eiropas Centrālā banka (1), un jo īpaši tās 7. pantu,
      ņemot vērā Padomes 1998. gada 23. novembra Regulu (EK) Nr. 2532/98 par Eiropas Centrālās bankas pilnvarām piemērot sankcijas (2) un jo īpaši tās 6. panta 2. punktu,
      ņemot vērā Eiropas Centrālās bankas 1999. gada 23. septembra Regulu (EK) Nr. 2157/1999 par Eiropas Centrālās bankas pilnvarām piemērot sankcijas (ECB/1999/4) (3),
      tā kā:

                  (1)

                  Lēmumā ECB/2010/10 (4) noteiktā procedūra, saskaņā ar kuru apkopo informāciju par pārkāpumiem un nosaka sankcijas, ir izrādījies efektīvs rīks gadījumos, kuros nav ievērotas statistikas pārskatu sniegšanas prasības, un tā tādēļ būtu jāattiecina arī uz prasību neievērošanas gadījumiem, kuri var rasties saistībā ar Eiropas Centrālās bankas Regulu (ES) Nr. 1333/2014 (ECB/2014/48) (5).

                  (2)

                  Jāprecizē pārskata sniedzēju pienākums atbildēt uz Eiropas Centrālās bankas vai nacionālo centrālo banku jautājumiem saistībā ar iespējamiem pārskatu sniegšanas prasību neievērošanas gadījumiem.

                  (3)

                  Tādēļ attiecīgi jāgroza Lēmums ECB/2010/10,

            IR PIEŅĒMUSI ŠO LĒMUMU.
      1. pants
      Grozījumi
      Lēmumu ECB/2010/10 groza šādi:

                  1)

                  šādi groza 1. pantu:

                              a)

                              ar šādu punktu aizstāj 2. punktu:

                                          “2.

                                          “monetārā finanšu iestāde” (MFI) ir monetārā finanšu iestāde, kas definēta Eiropas Centrālās bankas Regulas (ES) Nr. 1071/2013 (ECB/2013/33) (*1) 1. panta a) punktā, un attiecībā uz Eiropas Centrālās bankas Regulu (ES) Nr. 1333/2014 (ECB/2014/48) (*2) tā ietver visas Savienībā un EBTA atrodošās MFI filiāles, ja vien kādā šīs regulas normā nav nepārprotami noteikts citādi;

                              b)

                              ar šādu punktu aizstāj 6. punktu:

                                          “6.

                                          “NCB termiņš” ir diena un stunda, kuru NCB noteikusi datu saņemšanai no pārskatu sniedzējiem;”;

                              c)

                              iekļauj šādu 10. punktu:

                                          “10.

                                          “filiāle” ir uzņēmējdarbības veikšanas vieta, kura ir juridiski pakļauta iestādes daļa un kura tieši veic visus iestādes darbībai raksturīgos darījumus vai dažus no tiem;”;

                              d)

                              iekļauj šādu 11. punktu:

                                          “11.

                                          “Savienības un EBTA filiāle” ir filiāle, kura atrodas un ir reģistrēta Savienības dalībvalstī vai EBTA valstī.”;

                  2)

                  šādi groza 2. pantu:

                              a)

                              ar šādu punktu aizstāj 1. punktu:
                              “1.   ECB un NCB kontrolē to, kā pārskatu sniedzēji ievēro savu pārskatu sniegšanas pienākumu izpildei nepieciešamos obligātos standartus, kas noteikti Regulas (ES) Nr. 1071/2013 (ECB/2013/33) IV pielikumā, Regulas (ES) Nr. 1072/2013 (ECB/2013/34) (*3) II pielikumā, Regulas (ES) Nr. 1073/2013 (ECB/2013/38) IV pielikumā; Regulas (ES) Nr. 1074/2013 (ECB/2013/39) III pielikumā, Regulas (ES) Nr. 1075/2013 (ECB/2013/40) III pielikumā un Regulas (ES) Nr. 1333/2014 (ECB/2014/48) IV pielikumā. Neievērošanas gadījumā ECB un kompetentā NCB var lemt par situācijas iepriekšēju izvērtēšanu un/vai 3. panta 1. un 2. punktā minētās pārkāpuma procedūras sākšanu. Pēc pārkāpuma procedūras pabeigšanas ECB var noteikt sankcijas saskaņā ar Regulas (EK) Nr. 2533/98 7. pantu.

                              b)

                              pievieno šādu 3. punktu:
                              “3.   Šis lēmums neierobežo ECB pilnvaras noteikt sankcijas saskaņā ar Regulas (EK) Nr. 2533/98 7. pantu.”;

                  3)

                  ar šādu apakšpunktu aizstāj 3. panta 1. punkta a) apakšpunktu:

                              “a)

                              ECB vai kompetentā NCB, ja tā reģistrējusi pārskatu sniegšanas prasību neievērošanu, var izteikt brīdinājumu attiecīgajam pārskata sniedzējam, informējot to par konstatētā prasību neievērošanas gadījuma būtību, un ieteikt kļūdas novēršanas pasākumus, kas jāveic, lai nepieļautu prasību neievērošanas atkārtošanos;”;

                  4)

                  ar šādu punktu aizstāj 4. panta 2. punktu:
                  “2.   Ja pārkāpumi saistīti ar savlaicīgumu, pārkāpuma smagums ir atkarīgs no tā, par cik darbadienām vai stundām kavēts ECB vai NCB noteiktais termiņš.”;

                  5)

                  iekļauj šādu 4.a pantu:
                  “4.a pants
                  Atbilde uz jautājumiem
                  Pārskatu sniedzēji atbild uz jautājumiem par iespējamiem statistisko pārskatu sniegšanas prasību neievērošanas gadījumiem termiņā, kuru noteikusi ECB vai attiecīgā NCB.”

            2. pants
      Stāšanās spēkā
      Šis lēmums stājas spēkā 2017. gada 1. aprīlī. To piemēro no 2017. gada 31. marta pārskata perioda attiecībā uz dienas pārskatu sniegšanas prasībām, no 2017. gada marta pārskata perioda attiecībā uz mēneša un gada pārskatu sniegšanas prasībām un no 2017. gada pirmā ceturkšņa attiecībā uz ceturkšņa pārskatu sniegšanas prasībām.

         Frankfurtē pie Mainas, 2017. gada 26. janvārī

               ECB prezidents

            Mario DRAGHI

         (1)  OV L 318, 27.11.1998., 8. lpp.

         (2)  OV L 318, 27.11.1998., 4. lpp.

         (3)  OV L 264, 12.10.1999., 21. lpp.

         (4)  Eiropas Centrālās bankas Lēmums ECB/2010/10 (2010. gada 19. augusts) par statistikas pārskatu sniegšanas prasību neievērošanu (OV L 226, 28.8.2010., 48. lpp.).

         (5)  Eiropas Centrālās bankas Regula (ES) Nr. 1333/2014 (2014. gada 26. novembris) par naudas tirgu statistiku (ECB/2014/48) (OV L 359, 16.12.2014., 97. lpp.).

         (*1)  Eiropas Centrālās bankas Regula (ES) Nr. 1071/2013 (2013. gada 24. septembris) par monetāro finanšu iestāžu sektora bilanci (ECB/2013/33) (OV L 297, 7.11.2013., 1. lpp.).

         (*2)  Eiropas Centrālās bankas Regula (ES) Nr. 1333/2014 (2014. gada 26. novembris) par naudas tirgu statistiku (ECB/2014/48) (OV L 359, 16.12.2014., 97. lpp.).”;

         (*3)  Eiropas Centrālās bankas Regula (ES) Nr. 1072/2013 (2013. gada 24. septembris) par monetāro finanšu iestāžu piemēroto procentu likmju statistiku (ECB/2013/34) (OV L 297, 7.11.2013., 51. lpp.).”;


title: Elastības instrumenta izmantošana Eiropas Parlamenta 2008. gada 18. decembra rezolūcija par priekšlikumu Eiropas Parlamenta un Padomes lēmumam par elastības instrumenta izmantošanu saskaņā ar 27. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (COM(2008)0833 — C6-0466/2008 — 2008/2321(ACI))#PIELIKUMS EIROPAS PARLAMENTA UN PADOMES LĒMUMS ( 2008. gada 18. decembris ) par Eiropas Savienības elastības instrumenta izmantošanu saskaņā ar 27. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               23.2.2010

               LV

               Eiropas Savienības Oficiālais Vēstnesis

               CE 45/164

         Elastības instrumenta izmantošana
   P6_TA(2008)0620
   Eiropas Parlamenta 2008. gada 18. decembra rezolūcija par priekšlikumu Eiropas Parlamenta un Padomes lēmumam par elastības instrumenta izmantošanu saskaņā ar 27. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (COM(2008)0833 — C6-0466/2008 — 2008/2321(ACI))
   (2010/C 45 E/50)

      Eiropas Parlaments,

               —

               ņemot vērā Komisijas priekšlikumu Eiropas Parlamentam un Padomei (COM(2008)0833 — C6-0466/2008),

               —

               ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 27. pantu,

               —

               ņemot vērā 2008. gada 19. un 20. jūnija Eiropadomes secinājumus,

               —

               ņemot vērā 2008. gada 4. decembra trialoga rezultātus,

               —

               ņemot vērā Budžeta komitejas ziņojumu (A6-0493/2008),

               A.

               tā kā Eiropas Parlaments stingri atbalsta Komisijas iniciatīvu izveidot jaunu mehānismu ātrai reaģēšanai uz pārtikas cenu paaugstināšanos jaunattīstības valstīs (“Pārtikas mehānisms”) — šo ierosmi atbalstīja arī Eiropadome 2008. gada 19. un 20. jūnija sanāksmē;

               B.

               tā kā Eiropas Parlaments un Padome 2008. gada 21. novembra saskaņošanas sanāksmē vienojās par finansējuma piešķiršanu “Pārtikas mehānismam” EUR 1 miljards trīs gadu periodā;

               C.

               tā kā Komisijas sākotnējā priekšlikumā bija paredzēts “Pārtikas mehānismu” finansēt no daudzgadu finanšu shēmas (DFS) 2. izdevumu kategorijas rezerves, taču gan Eiropas Parlaments, gan Padome šādu risinājumu noraidīja;

               D.

               tā kā Eiropas Parlaments uzskatīja, ka vispiemērotākais risinājums būtu pārskatīt DFS 4. izdevumu kategorijas maksimālo apjomu, taču Padome šo iespēju noraidīja;

               E.

               tā kā abas budžeta lēmējiestādes beidzot vienojās finansēt “Pārtikas mehānismu”, optimāli izmantojot elastības instrumentu un ārkārtas palīdzības rezervi un 4. izdevumu kategorijā veicot līdzekļu pārvietošanu no stabilitātes instrumenta;

               F.

               tā kā abas budžeta lēmējiestādes vienojās, ka “Pārtikas mehānismu” finansēs arī no elastības instrumenta, 2009. gada budžetā paredzot izmantot EUR 420 miljonus no EUR 730 miljoniem, kas ir pieejami šim instrumentam;

               G.

               tā kā trīs gadu laikā, kopš ir spēkā Iestāžu nolīgums, šo instrumentu izmanto jau otro gadu pēc kārtas;

               H.

               tā kā tas liecina, ka Eiropas Parlamenta neatlaidība, prasot Iestāžu nolīgumā iekļaut šāda veida instrumentu, proti, instrumentu, kas paredz iespēju pārnest neizlietotos līdzekļu, bija pamatota, neskatoties uz vairāku dalībvalstu pretestību;

               I.

               tā kā tas arī liecina, ka atsevišķu DFS izdevumu kategoriju, sevišķi 4. izdevumu kategorijas, maksimālo apjomu robežās pieejamo līdzekļu nepietiekamais apjoms joprojām ir problēma, un par to liecina arī nepieciešamība atkārtoti izmantot citus ārkārtas mehānismus, lai reaģētu uz neatliekamām un neparedzētām situācijām,

         1.   atzinīgi vērtē saskaņošanas sanāksmē panākto vienošanos par elastības instrumenta izmantošanu “Pārtikas mehānisma” finansēšanai 2009. gada budžetā kopumā par EUR 420 miljoniem;
   2.   apstiprina šai rezolūcijai pievienoto lēmumu;
   3.   tomēr atkārtoti pauž bažas, ka situācija 4. izdevumu kategorijā pastāvīgi ir saspringta, jo tajā pieejamās rezerves nav pietiekamas, kā dēļ šajā izdevumu kategorijā atkārtoti ir jāizmanto elastības instruments, lai reaģētu uz neatliekamām un neparedzētām situācijām; aicina pamatīgi izvērtēt nepieciešamību palielināt šajā izdevumu kategorijā pieejamās summas, lai nodrošinātu ilgtermiņā plānojamu darbību netraucētu norisi šajā jomā un Eiropas Savienības spēju pilnībā iesaistīties pasaules procesos starptautiskā mērogā;
   4.   uzdod priekšsēdētājam kopā ar Padomes priekšsēdētāju parakstīt lēmumu un nodrošināt tā publicēšanu Eiropas Savienības Oficiālajā Vēstnesī;
   5.   uzdod priekšsēdētājam šo rezolūciju kopā ar pielikumu nosūtīt Padomei un Komisijai.

      (1)  OV C 139, 14.6.2006., 1. lpp.

         PIELIKUMS

      EIROPAS PARLAMENTA UN PADOMES LĒMUMS
      (2008. gada 18. decembris)
      par Eiropas Savienības elastības instrumenta izmantošanu saskaņā ar 27. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
      EIROPAS PARLAMENTS UN EIROPAS SAVIENĪBAS PADOME,
      ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 27. punkta 5. daļu,
      ņemot vērā Komisijas priekšlikumu,
      tā kā abas budžeta lēmējiestādes 2008. gada 21. novembra saskaņošanas sanāksmē vienojās izmantot elastības instrumentu, lai, pārsniedzot 4. izdevumu kategorijā noteiktos maksimālos apjomus, par EUR 420 miljoniem papildinātu 2009. gada budžetu un finansētu mehānismu ātrai reaģēšanai uz pārtikas cenu paaugstināšanos jaunattīstības valstīs,
      IR NOLĒMUŠI ŠĀDI.

         1. pants

      Eiropas Savienības 2009. finanšu gada vispārējā budžetā izmanto elastības instrumentu, lai piešķirtu EUR 420 miljonus saistību apropriācijās.
      Šo summu izmanto, lai 4. izdevumu kategorijā piešķirtu papildu finansējumu mehānismam ātrai reaģēšanai uz pārtikas cenu paaugstināšanos jaunattīstības valstīs.

         2. pants

      Šo lēmumu publicē Eiropas Savienības Oficiālajā Vēstnesī.

         Strasbūrā, 2008. gada 18. decembrī

            Eiropas Parlamenta vārdā

               priekšsēdētājs

            Padomes vārdā

               priekšsēdētājs

         (1)  OV C 139, 14.6.2006., 1. lpp.


title: Padomes Lēmums 2004/201/JHA (2004. gada 19. februāris) par kārtību, kādā groza Sirene rokasgrāmatu

text:
Svarīgs juridisks paziņojums

|

32004D0201

Oficiālais Vēstnesis L 064 , 02/03/2004 Lpp. 0045 - 0047

		Padomes Lēmums 2004/201/JHA(2004. gada 19. februāris)par kārtību, kādā groza Sirene rokasgrāmatuEIROPAS SAVIENĪBAS PADOME,ņemot vērā Līgumu par Eiropas Savienību, jo īpaši 30. panta 1. punkta a) un b) apakšpunktu, 31. panta a) un b) apakšpunktu un 34. panta 2. punkta c) apakšpunktu,ņemot vērā Grieķijas Republikas iniciatīvu [1],ņemot vērā Eiropas Parlamenta atzinumu [2],tā kā:(1) Šengenas Informācijas sistēma (turpmāk tekstā – "SIS"), kas izveidota saskaņā ar noteikumiem 1990. gada konvencijas IV sadaļā, ar ko īsteno 1985. gada 14. jūnijā noslēgto Šengenas Līgumu par pakāpenisku kontroles atcelšanu pie kopīgām robežām (turpmāk tekstā – "Šengenas konvencija") [3], ir svarīgs Šengenas normu īstenošanas instruments, kas iekļauts Eiropas Savienības sistēmā.(2) Saskaņā ar Šengenas Konvencijas 92. panta noteikumiem, dalībvalstu iestādes nevar tieši apmainīties ar SIS informāciju; tās var apmainīties ar informāciju ar tehniskās nodrošinājuma vienības starpniecību Strasbūrā. Tomēr ir lietderīgi apmainīties divpusēji vai daudzpusēji ar informāciju, kas nepieciešama dažu Šengenas Konvencijas noteikumu pareizai piemērošanai. Tāda papildu informācija ir vajadzīga jo īpaši saistībā ar darbībām, kas jāveic saskaņā ar Šengenas Konvencijas 25. pantu, 39. pantu, 46. pantu, 95. līdz 100. pantu, 102. panta 3. punktu, 104. panta 3. punktu, 106. pantu, 107. pantu, 109. pantu un 110. pantu. Papildu informācijas apmaiņu veic katras dalībvalsts Sirene biroji.(3) Sirene rokasgrāmata ir norādījumu kopums katras dalībvalsts Sirene biroja darbiniekiem, kas sīki izskaidro noteikumus un kārtību šādas papildu informācijas divpusējai un daudzpusējai apmaiņai.(4) jānodrošina Sirene rokasgrāmatu vienotību. Šādā gadījumā jāpiemēro Šengenas tehniskās normas.(5) Sirene rokasgrāmatas 1. daļas grozījumiem saskaņā ar šo lēmumu jāatspoguļo piemērojamos Šengenas Konvencijas noteikumus.(6) Jāizveido kārtība, kādā groza Sirene rokasgrāmatu saskaņā ar dažādu līgumu attiecīgiem nosacījumiem.(7) Likumdošanas pamats, kas nepieciešams turpmāku Sirene rokasgrāmatas grozījumu veikšanai sastāv no diviem atsevišķiem instrumentiem: šis lēmums balstās uz Līguma par Eiropas Savienību 30. panta 1. punkta a) un b) apakšpunktu, 31. panta a) un b) apakšpunktu un 34. panta 2. punkta c) apakšpunktu un Padomes 2004. gada 19. februāra Regulu (EK) Nr. 378/2004 par kārtību, kādā groza Sirene rokasgrāmatu [4], kas balstās uz Eiropas Kopienas dibināšanas līguma 66. pantu. Saskaņā ar Šengenas Konvencijas 92. pantu tas ir tāpēc, lai, izmantojot automatizētu meklēšanas procesu, dalībvalstu norīkotās kompetentās iestādes no Šengenas Informācijas sistēmas varētu iegūt brīdinājuma informāciju par personām un īpašumu, kas vajadzīga robežkontrolei un citādai policijas un muitas kontrolei, ko veic saskaņā ar valsts tiesību aktiem, kā arī vīzu un uzturēšanās atļauju izsniegšanas nolūkos, kā arī ārvalstnieku uzskaites nolūkos saskaņā ar Šengenas normām, kas attiecas uz personu brīvu pārvietošanos. Papildu informācijas apmaiņa, kas vajadzīga otrajā ievilkumā minēto Šengenas Konvencijas noteikumu ieviešanai, ko veic katras dalībvalsts Sirene biroji, veicina gan minētā mērķa sasniegšanu, gan arī kopumā palīdz policijas sadarbībā.(8) Tas, ka nepieciešamā tiesiskā bāze sastāv no diviem dažādiem instrumentiem, neietekmē principus, ko rada un turpina radīt SIS – vienu, vienotu, integrētu informācijas sistēmu, turklāt Sirene birojiem jāturpina integrēti veikt savus uzdevumus.(9) Šis lēmums nosaka kārtību, kādā veic pasākumus, kas nepieciešami tā īstenošanai un atspoguļo atbilstošos Regulā (EK) Nr. 378/2004 minētos noteikumus, lai nodrošinātu, ka Sirene rokasgrāmatas grozījumiem ir viena ieviešanas kārtība.(10) Jānosaka kārtība, kādā Islandes un Norvēģijas pārstāvjus iesaista to komiteju darbā, kas palīdz Komisijai īstenot tai piešķirtās izpildes pilnvaras. Šādus pasākumus papildina Kopienas un Islandes un Norvēģijas vēstuļu apmaiņa [5], kas pievienota Eiropas Savienības Padomes un Islandes Republikas un Norvēģijas Karalistes nolīgumam par pēdējo iesaistīšanu Šengenas normu ieviešanā, piemērošanā un attīstīšanā [6].(11) Šis lēmums, kā arī Apvienotās Karalistes un Īrijas dalība tā pieņemšanā un piemērošanā, neierobežo pasākumus Apvienotās Karalistes un Īrijas daļējai dalībai Šengenas normās, ko Padome noteikusi 2000. gada 29. maija Lēmumā 2000/365/EK par Lielbritānijas un Ziemeļīrijas Apvienotās Karalistes prasību piedalīties dažās Šengenas normās [7] un 2002. gada 28. februāra Lēmumā 2002/192/EK par Īrijas prasību piedalīties dažās Šengenas normās [8].(12) Šī lēmuma pamatā ir Šengenas normas vai šis lēmums ir citādi ar tām saistīts Pievienošanās akta 3. panta 1. punkta nozīmē,IR PIEŅĒMUSI ŠĀDU LĒMUMU.1. pantsSirene rokasgrāmata ir norādījumu kopums katras dalībvalsts Sirene biroja darbiniekiem, kas sīki izskaidro noteikumus un kārtību, ko piemēro divpusējai un daudzpusējai papildu informācijai apmaiņai, kas vajadzīga, lai pareizi ieviestu dažus Šengenas Konvencijas noteikumus, kas iekļauti Eiropas Savienības sistēmā.2. pants1. Sirene rokasgrāmatas ievadu, pirmo un otro daļu, trešās daļas ievadu, 3. daļas 3. punkta 1. apakšpunkta 1. daļu, 3. punkta 1. apakšpunkta 2. daļu, 3. punkta 1. apakšpunkta 3. daļu, 3. punkta 1. apakšpunkta 4. daļu, 3. punkta 1. apakšpunkta 5. daļu, 3. punkta 1. apakšpunkta 7. daļu, 3. punkta 1. apakšpunkta 8. daļu, 3. punkta 1. apakšpunkta 9. daļu, 3. punkta 1. apakšpunkta 10. daļu un 3. punkta 2.apakšpunktu, 4. daļas ievadu un 4. daļas 1. punkta 1. apakšpunktu, 4. punkta 1. apakšpunkta 2. daļu, 4. punkta 2. apakšpunktu, 4. punkta 3. apakšpunktu, 4. punkta 3. apakšpunkta 1. daļu, 4. punkta 3. apakšpunkta 2. daļu, 4. punkta 3. apakšpunkta 3. daļu, 4. punkta 4. apakšpunktu, 4. punkta 4. apakšpunkta 1. daļu, 4. punkta 4. apakšpunkta 2. daļu, 4. punkta 4. apakšpunkta 3. daļu, 4. punkta 5. apakšpunkta 1. daļu, 4. punkta 5. apakšpunkta 2. daļu, 4. punkta 7. apakšpunktu, 4. punkta 8. apakšpunktu, 4. punkta 9. apakšpunktu un 4. punkta 10. apakšpunktu, 5. daļas ievadu un 5. daļas 5. punkta 1. apakšpunkta 1. daļu, 5. punkta 1. apakšpunkta 2.1. daļu, 5. punkta 1. apakšpunkta 2.3. daļu, 5. punkta 1. apakšpunkta 2.4. daļu, 5. punkta 1. apakšpunkta 2.5. daļu, 5. punkta 1. apakšpunkta 2.6. daļu, 5. punkta 1. apakšpunkta 2.7. daļu, 5. punkta 2. apakšpunktu un 5. punkta 3. apakšpunktu, kā arī 1., 2., 3. pielikumu un 4. pielikumu, 5. pielikuma un 6. pielikuma ievadu un C, D, E, F, G, H, I, J, K, L, M, N un P veidlapas Komisija groza saskaņā ar 3. pantā minēto regulatīvo procedūru2. Papildu norādījumus, tostarp citus pielikumus, var iekļaut Sirene rokasgrāmatā saskaņā ar 3. pantā minēto regulatīvo procedūru. 5. pielikuma gadījumā izmaiņas jo īpaši ietver papildu nepieciešamo veidlapu izveidi3. pants1. Ja atsaucas uz šo pantu, Komisijai palīdz regulatīvā komiteja, kas sastāv no dalībvalstu pārstāvjiem un ko vada Komisijas pārstāvis.2. Komiteja apstiprina savu reglamentu pēc tās priekšsēdētāja priekšlikuma, pamatojoties uz standarta reglamentu, kas publicēts Eiropas Savienības Oficiālajā Vēstnesī.3. Komisijas pārstāvis iesniedz komitejai veicamo pasākumu projektu. Atzinumu par projektu komiteja sniedz termiņā, ko priekšsēdētājs var noteikt atkarībā no jautājuma steidzamības. Atzinumu sniedz ar balsu vairākumu, kas Eiropas Kopienas dibināšanas līguma 205. panta 2. punktā paredzēts lēmumiem, kuri Padomei jāpieņem pēc Komisijas priekšlikuma. Dalībvalstu pārstāvju balsis komitejā vērtē atbilstoši minētā panta noteikumiem. Priekšsēdētājs balsošanā nepiedalās.4. Komisija pieņem paredzētos pasākumus, ja tie ir saskaņā ar komitejas atzinumu.5. Ja paredzētie pasākumi nesaskan ar komitejas atzinumu vai atzinums nav sniegts, Komisija tūlīt iesniedz Padomei priekšlikumu par veicamajiem pasākumiem un informē Eiropas Parlamentu.6. Padome, pieņemot lēmumu ar kvalificētu balsu vairākumu, var lemt par priekšlikumu divu mēnešu laikā pēc tā saņemšanas.Ja šajā termiņā Padome ar kvalificētu balsu vairākumu ir norādījusi, ka iebilst pret priekšlikumu, Komisija to izskata otrreiz. Tā var iesniegt grozītu priekšlikumu Padomei, otrreiz iesniegt priekšlikumu vai ierosināt tiesību akta projektu.Ja minētā termiņa beigās Padome nav pieņēmusi ierosināto izpildes aktu vai norādījusi iebildumus izpildes pasākumu priekšlikumā, ierosināto izpildes aktu pieņem Komisija.4. pantsŠis lēmums stājas spēkā nākamajā dienā pēc publicēšanas Eiropas Savienības Oficiālajā Vēstnesī.Briselē, 2004. gada 19. februārīPadomes vārdā —priekšsēdētājsM. McDowell[1] OV C 82, 5.4.2003., 25. lpp.[2] Atzinums sniegts 2003. gada 23. septembrī. (Oficiālajā Vēstnesī vēl nav publicēts).[3] OV L 239, 22.9.2000., 19. lpp.[4] OV L 64, 2.3.2004., 5. lpp.[5] OV L 176, 10.7.1999., 53. lpp.[6] OV L 176, 10.7.1999., 36. lpp.[7] OV L 131, 1.6.2000., 43. lpp.[8] OV L 64, 7.3.2002., 20. lpp.--------------------------------------------------


title: 2013/207/ES: Padomes Lēmums ( 2013. gada 22. aprīlis ) par nostāju, kas Eiropas Savienības vārdā ir jāieņem EEZ Apvienotajā komitejā attiecībā uz grozījumu EEZ līguma 31. protokolā (par par sadarbību konkrētās jomās, kas nav četras pamatbrīvības)

text:
               30.4.2013

               LV

               Eiropas Savienības Oficiālais Vēstnesis

               L 118/3

         PADOMES LĒMUMS
   (2013. gada 22. aprīlis)
   par nostāju, kas Eiropas Savienības vārdā ir jāieņem EEZ Apvienotajā komitejā attiecībā uz grozījumu EEZ līguma 31. protokolā (par par sadarbību konkrētās jomās, kas nav četras pamatbrīvības)
   (2013/207/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 46. un 48. pantu saistībā ar tā 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zona līguma īstenošanas kārtību (1) un jo īpaši tā 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

               (2)

               Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt inter alia tā 31. protokolu.

               (3)

               EEZ līguma 31. protokolā ietverti konkrēti nosacījumi un noteikumi par sadarbību konkrētās jomās, kas nav saistītas ar četrām pamatbrīvībām.

               (4)

               Ir lietderīgi paplašināt sadarbību starp EEZ līguma Līgumslēdzējām pusēm, iekļaujot pasākumus, kas tiek finansēti no 2013. finanšu gada budžeta pozīcijām 04 01 04 08 un 04 03 05.

               (5)

               Tādēļ attiecīgi būtu jāgroza EEZ līguma 31. protokols.

               (6)

               Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienības vārdā jāieņem EEZ Apvienotajā komitejā par ierosināto grozījumu EEZ līguma 31. protokolā (par par sadarbību konkrētās jomās, kas nav četras pamatbrīvības), pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2013. gada 22. aprīlī

            Padomes vārdā –

            priekšsēdētājs

         E. GILMORE

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      PROJEKTS
      EEZ APVIENOTĀS KOMITEJAS LĒMUMS Nr. …/2013
      (…),
      ar ko groza EEZ līguma 31. protokolu (par sadarbību konkrētās jomās, kas nav četras pamatbrīvības)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
      tā kā:

                  (1)

                  Ir lietderīgi paplašināt sadarbību starp EEZ līguma Līgumslēdzējām pusēm, lai iekļautu sadarbību saistībā ar darba ņēmēju brīvu pārvietošanos, sociālā nodrošinājuma sistēmu koordināciju un uz migrantiem, tostarp migrantiem no trešām valstīm, attiecināmu pasākumu koordināciju.

                  (2)

                  Tādēļ būtu jāgroza EEZ līguma 31. protokols, lai minēto paplašināto sadarbību īstenotu no 2013. gada 1. janvāra,

            IR PIEŅĒMUSI ŠO LĒMUMU.
      1. pants
      EEZ līguma 31. protokola 5. panta 5. un 12. punktu groza šādi:
      vārdus “2012. gads” aizstāj ar vārdiem “2012. un 2013. gads”.
      2. pants
      Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (1).
      To piemēro no 2013. gada 1. janvāra.
      3. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  [Konstitucionālās prasības nav norādītas.] [Konstitucionālās prasības ir norādītas.]


title: 2013/206/ES: Padomes Lēmums ( 2013. gada 22. aprīlis ) par nostāju, kas Eiropas Savienības vārdā ir jāieņem EEZ Apvienotajā komitejā attiecībā uz grozījumu EEZ līguma XXI pielikumā (Statistika)

text:
               30.4.2013

               LV

               Eiropas Savienības Oficiālais Vēstnesis

               L 118/1

         PADOMES LĒMUMS
   (2013. gada 22. aprīlis)
   par nostāju, kas Eiropas Savienības vārdā ir jāieņem EEZ Apvienotajā komitejā attiecībā uz grozījumu EEZ līguma XXI pielikumā (Statistika)
   (2013/206/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 338. panta 1. punktu saistībā ar 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) (EEZ līgums) stājās spēkā 1994. gada 1. janvārī.

               (2)

               Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt inter alia tā XXI pielikumu.

               (3)

               EEZ līguma XXI pielikumā ietverti konkrēti nosacījumi un noteikumi par statistiku.

               (4)

               Komisijas Regula (ES) Nr. 555/2012 (2012. gada 22. jūnijs), ar ko attiecībā uz datu prasību un definīciju atjaunināšanu groza Eiropas Parlamenta un Padomes Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem (3), būtu jāiekļauj EEZ līgumā, veicot noteiktus pielāgojumus attiecībā uz Norvēģiju, Islandi un Lihtenšteinu.

               (5)

               Tādēļ attiecīgi būtu jāgroza EEZ līguma XXI pielikums.

               (6)

               Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienības vārdā ir jāieņem EEZ Apvienotajā komitejā par ierosināto grozījumu EEZ līguma XXI pielikumā (Statistika), pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2013. gada 22. aprīlī

            Padomes vārdā –

            priekšsēdētājs

         E. GILMORE

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      (3)  OV L 166, 27.6.2012., 22. lpp.

      PROJEKTS
      EEZ APVIENOTĀS KOMITEJAS LĒMUMS Nr. …/2013
      (…),
      ar ko groza EEZ līguma XXI pielikumu (Statistika)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:

                  (1)

                  EEZ līgumā ir jāiekļauj Komisijas Regula (ES) Nr. 555/2012 (2012. gada 22. jūnijs), ar ko attiecībā uz datu prasību un definīciju atjaunināšanu groza Eiropas Parlamenta un Padomes Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem (1).

                  (2)

                  Tādēļ attiecīgi būtu jāgroza EEZ līguma XXI pielikums,

            IR PIEŅĒMUSI ŠO LĒMUMU.
      1. pants
      EEZ līguma XXI pielikuma 19.s punktu (Eiropas Parlamenta un Padomes Regula (EK) Nr. 184/2005) groza šādi.

                  1.

                  Pievieno šādu ievilkumu:

                              “—

                                 32012 R 0555: Komisijas Regula (ES) Nr. 555/2012 (2012. gada 22. jūnijs) (OV L 166, 27.6.2012., 22. lpp.).”

                  2.

                  Pielāgojuma tekstu aizstāj ar šādu tekstu:

                              “a)

                              regulas I pielikuma 1. tabulas 1. un 2. punkts neattiecas uz Norvēģiju;

                              b)

                              regulas I pielikuma 1. tabula neattiecas uz Islandi līdz 2017. gada maijam;

                              c)

                              šī regula neattiecas uz Lihtenšteinu.”

            2. pants
      Regulas (ES) Nr. 555/2012 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā …, ja ir sniegti visi paziņojumi saskaņā ar EEZ līguma 103. panta 1. punktu (2).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  OV L 166, 27.6.2012., 22. lpp.

         (2)  [Konstitucionālās prasības nav norādītas.] [Konstitucionālās prasības ir norādītas.]


title: 2014/606/ES: Eiropas Parlamenta Lēmums ( 2014. gada 3. aprīlis ) par Eiropas Darba drošības un veselības aizsardzības aģentūras kontu slēgšanu attiecībā uz 2012. finanšu gadu

text:
               5.9.2014

               LV

               Eiropas Savienības Oficiālais Vēstnesis

               L 266/276

         EIROPAS PARLAMENTA LĒMUMS
   (2014. gada 3. aprīlis)
   par Eiropas Darba drošības un veselības aizsardzības aģentūras kontu slēgšanu attiecībā uz 2012. finanšu gadu
   (2014/606/ES)
   EIROPAS PARLAMENTS,

               —

               ņemot vērā Eiropas Darba drošības un veselības aizsardzības aģentūras 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Darba drošības un veselības aizsardzības aģentūras 2012. finanšu gada pārskatiem ar Aģentūras atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 1994. gada 18. jūlija Regulu (EK) Nr. 2062/94, ar ko izveido Eiropas Darba drošības un veselības aizsardzības aģentūru (4), un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0193/2014),

               1.

               apstiprina Eiropas Darba drošības un veselības aizsardzības aģentūras kontu slēgšanu attiecībā uz 2012. finanšu gadu;

               2.

               uzdod priekšsēdētājam šo lēmumu nosūtīt Eiropas Darba drošības un veselības aizsardzības aģentūras direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 275. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 216, 20.8.1994., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2009/458/EK: Padomes Lēmums ( 2009. gada 6. maijs ) par savstarpējās palīdzības piešķiršanu Rumānijai

text:
               13.6.2009

               LV

               Eiropas Savienības Oficiālais Vēstnesis

               L 150/6

      PADOMES LĒMUMS

   (2009. gada 6. maijs)
   par savstarpējās palīdzības piešķiršanu Rumānijai
   (2009/458/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 119. pantu,
   ņemot vērā Komisijas ieteikumu, kas sniegts pēc apspriešanās ar Ekonomikas un finanšu komiteju,
   tā kā:

               (1)

               Rumānijas kapitāla un finanšu tirgos pēdējā laikā novērota spriedze, kas atspoguļo pasaules ekonomisko lejupslīdi un rada bažas par Rumānijas ekonomiku, jo tai ir liels ārējais deficīts, turklāt turpina palielināties budžeta deficīts. Palielinājies arī spiediens uz valūtas kursu, kas var apdraudēt banku nozares stabilitāti.

               (2)

               Šādos apstākļos Rumānijas valdība un Rumānijas Valsts banka (RVB) ir sagatavojušas daudzpusīgu stratēģiju, kas nostiprinātu makroekonomikas politiku un samazinātu spriedzi finanšu tirgos, un šī stratēģija ir izklāstīta priekšlīgumā, kuru Komisija saņēma 2009. gada 27. aprīlī. Minētās ekonomiskās programmas stūrakmens ir fiskālā deficīta samazināšana no 5,4 % no IKP 2008. gadā līdz 5,1 % no IKP 2009. gadā un līdz mazāk par 3 % no IKP līdz 2011. gadam. Tiks īstenoti pasākumi budžeta stratēģijas un procedūras uzlabošanai, jo tas sekmēs budžeta deficīta samazināšanas noturīgumu. Šī ekonomikas programma un jo īpaši tajā ietvertie mērķi attiecībā uz budžetu tiks iestrādāti valsts budžetā, kā arī konverģences programmā.

               (3)

               Padome regulāri pārskata Rumānijas īstenoto ekonomikas politiku, jo īpaši saistībā ar ikgadējiem pārskatiem par Rumānijas atjaunināto konverģences programmu un valsts reformu programmas īstenošanu un kārtējo pārskatu par Rumānijas sekmēm, kas ietverts konverģences ziņojumā un ikgadējā progresa ziņojumā.

               (4)

               Ir sagaidāms, ka saglabāsies ievērojamas problēmas ārējā finansējuma jomā, jo ir pamats domāt, ka ārvalstu tieši ieguldījumi (FDI) un cita veida ienākošās plūsmas finanšu un kapitāla kontos 2009.–2011. gadā pilnībā nesegs pastāvīgo tekošā konta deficītu, lai gan tas samazinās, un vajadzību atjaunot ievērojama apjoma īstermiņa un ilgtermiņa aizņēmumus ārvalstu valūtā. Lēš, ka kopējās ārējā finansējuma vajadzības līdz 2011. gada I ceturksnim sasniegs aptuveni 20 miljardus euro. Var pieņemt, ka pēc tam, kad tiks piešķirta savstarpējā palīdzība, ārvalstu bankas simtprocentīgi atjaunos aizdevumus, kas ir saskaņā ar galveno ārvalstu banku nodomiem saglabāt pieejamību Rumānijā (kā apliecina to 2009. gada 26. marta kopīgais paziņojums); tāpat pieņem, ka 2009. gadā atjaunos 50 % no korporatīvajiem mātesuzņēmumu ārējiem aizdevumiem un no Rumānijas banku ārējiem aizņēmumiem. Attiecībā uz 2010. un 2011. gadu pieņem, ka tiks atjaunotas visas (100 %) saistības pret ārvalstīm, kam pienācis atmaksas termiņš, kas atbilst gaidāmajai finanšu tirgu stabilizācijai, un ka atsāksies Rumānijas galveno eksporta tirgu atveseļošanās. Neraugoties uz to, ka izvirzīts mērķis panākt pietiekami lielas ārvalstu valūtas rezerves (vairāk nekā 100 % no īstermiņa ārējā parāda, kas vēl atmaksājams), pieņēmumi par citiem kapitāla aizplūdumiem, piemēram, nerezidentu depozītu aizplūdumu, tirdzniecības kredītu samazināšanos un portfeļieguldījumu aizplūdumu, ir piesardzīgi, lai aprēķinos paredzētu papildu rezervi.

               (5)

               Rumānijas iestādes Eiropas Savienībai un starptautiskām finanšu institūcijām ir lūgušas ievērojamu finansiālu palīdzību, lai atbalstītu maksājumu bilances ilgtspējību un atjaunotu pienācīgu starptautisko valūtas rezervju apjomu.

               (6)

               Rumānijas maksājumu bilance ir nopietni apdraudēta, tāpēc savstarpējā palīdzība, kuru steidzamā kārtā piešķir Kopiena, ir pamatota. Turklāt, ņemot vērā jautājuma steidzamību, obligāti jāpiešķir izņēmums no sešu nedēļu laikposma, kas minēts I punkta 3. apakšpunktā Protokolā par dalībvalstu parlamentu lomu Eiropas Savienībā, kurš pievienots Līgumam par Eiropas Savienību un Eiropas Kopienu dibināšanas līgumiem,

         IR PIEŅĒMUSI ŠO LĒMUMU.
   1. pants
   Kopiena piešķir Rumānijai savstarpēju palīdzību.
   2. pants
   Šis lēmums ir adresēts dalībvalstīm.

      Briselē, 2009. gada 6. maijā

            Padomes vārdā —

            priekšsēdētājs

         V. TOŠOVSKÝ


title: 2013/545/ES: Eiropas Parlamenta Lēmums ( 2013. gada 17. aprīlis ) par Eiropas Savienības 2011. finanšu gada vispārējā budžeta izpildes apstiprināšanu, IV iedaļa – Tiesa

text:
               16.11.2013

               LV

               Eiropas Savienības Oficiālais Vēstnesis

               L 308/118

      EIROPAS PARLAMENTA LĒMUMS

   (2013. gada 17. aprīlis)
   par Eiropas Savienības 2011. finanšu gada vispārējā budžeta izpildes apstiprināšanu, IV iedaļa – Tiesa
   (2013/545/ES)
   EIROPAS PARLAMENTS,

               —

               ņemot vērā Eiropas Savienības 2011. finanšu gada vispārējo budžetu (1),

               —

               ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0227/2012) (2),

               —

               ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Juridiskās komitejas atzinumu (A7-0090/2013),

               1.

               sniedz Tiesas sekretāram apstiprinājumu par Tiesas 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 68, 15.3.2011.

      (2)  OV C 348, 14.11.2012., 1. lpp.

      (3)  OV C 344, 12.11.2012., 1. lpp.

      (4)  OV C 348, 14.11.2012., 130. lpp.

      (5)  OV L 248, 16.9.2002., 1. lpp.

      (6)  OV L 298, 26.10.2012., 1. lpp.

         EIROPAS PARLAMENTA REZOLŪCIJA

      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Savienības 2011. finanšu gada vispārējā budžeta izpildes apstiprināšanu, IV iedaļa – Tiesa
      EIROPAS PARLAMENTS,

                  —

                  ņemot vērā Eiropas Savienības 2011. finanšu gada vispārējo budžetu (1),

                  —

                  ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0227/2012) (2),

                  —

                  ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

                  —

                  ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Juridiskās komitejas atzinumu (A7-0090/2013),

                  1.

                  atzinīgi vērtē to, ka 2011. gadā Eiropas Savienības Tiesas (“Tiesas”) saistību apropriāciju kopējais apjoms bija EUR 335 904 453,30 (EUR 323 784 221,30 2010. gadā) un ka apropriāciju izpildes rādītāji IV iedaļā (Tiesa) 2011. gadā joprojām bija ļoti augsti (kopumā vairāk nekā 98 % un pat vairāk nekā 99 % attiecībā uz apropriācijām 2. sadaļā); uzsver, ka izpildes rādītāji būtu varējuši sasniegt pat 99 %, ja vien Padome nebūtu atteikusies piekrist Komisijas ierosinātajai algu korekcijai (+ 1,7 %, piemērojot to no 2011. gada 1. jūlija);

                  2.

                  uzsver, ka Tiesas budžets ir izmantots tikai administratīvām vajadzībām – 75 % līdzekļu atvēlēti ar šo iestādi saistītām personām, 25 % – ēkām, mēbelēm, aprīkojumam un dažādām darbības izmaksām;

                  3.

                  ar gandarījumu konstatē, ka savā gada pārskatā par 2011. gadu Revīzijas palāta nav atklājusi nekādus vērā ņemamus trūkumus attiecībā uz revidētajiem jautājumiem Tiesas cilvēkresursu un iepirkumu jomā;

                  4.

                  pauž gandarījumu, ka Revīzijas palāta, pamatojoties uz veikto revīziju, secinājusi, ka kopumā 2011. gada 31. decembrī slēgtajā finanšu gadā izdarītajos maksājumos saistībā ar iestāžu un pārējo struktūru administratīvajiem un citiem izdevumiem būtisku kļūdu nav;

                  5.

                  pauž bažas par to, ka Vispārējās tiesas neizskatīto lietu daudzums 2011. gadā vēl arvien bija ļoti liels (t. i., 1 300 neizskatītu lietu 2010. gadā un 1 380 neizskatītu lietu 2011. gadā); uzsver, ka ātra tiesas spriešana ir svarīga ne tikai netraucētai iestāžu darbībai, bet arī tautsaimniecībai, jo sekmē lielāku juridisko noteiktību;

                  6.

                  mudina Tiesu izpētīt, ar kāda veida organizatoriskajām pārmaiņām būtu iespējams samazināt neizskatīto lietu daudzumu, un uzskata arī, ka Vispārējai tiesai ir nepieciešams vairāk cilvēkresursu; uzskata, ka šo tendenci varētu mazināt, ja tiku pieņemts pašlaik Padomē vēl arvien izskatāmais priekšlikumus par papildu tiesnešu iecelšanu Vispārējā tiesā; aicina Vispārējo tiesu novērtēt, vai ir kādi citi ar cilvēkresursiem nesaistīti papildu priekšlikumi šīs tendences pārtraukšanai;

                  7.

                  atzīmē, ka statistikas dati par Tiesas darbību 2011. gadā liecina, ka kopumā ir jāuzlabo efektivitāte saistībā ar tiesas procesu ilgumu, norāda, ka prejudiciālo nolēmumu gadījumā vidējais lietas izskatīšanas ilgums bija 16,4 mēneši salīdzinājumā ar 16 mēnešiem 2010. gadā; norāda, ka tiešo prasību un pārsūdzību izskatīšanas vidējais ilgums 2011. gadā bija attiecīgi 20,2 un 15,4 mēneši (salīdzinājumā ar 16,7 un 14,3 mēnešiem 2010. gadā);

                  8.

                  norāda, ka Civildienesta tiesā jauno un pabeigto lietu proporcija pēdējos gados ir stabila (t. i., 139 jaunas lietas 2010. gadā salīdzinājumā ar 159 lietām 2011. gadā un 129 pabeigtas lietas 2010. gadā salīdzinājumā ar 166 lietām 2011. gadā);

                  9.

                  ņem vērā, ka Tiesa 2011. gadā pabeidza 550 lietu izskatīšanu un tas ir ievērojami vairāk nekā iepriekšējā gadā (2010. gadā tika pabeigtas 522 lietas), turklāt spriedums tika pieņemts 370 no minētajām lietām un 180 lietās tika izdots rīkojums;

                  10.

                  atzinīgi vērtē lietojumprogrammu e-Curia, kas sāka darboties 2011. gada novembrī un ļauj elektroniski iesniegt tiesvedības dokumentus un paziņot par tiem; ar gandarījumu konstatē, ka šī lietojumprogramma ir ļāvusi Tiesai laika posmā no 2011. līdz 2012. gadam samazināt papīra patēriņu par 25 % un ietaupīt EUR 150 000;

                  11.

                  uzsver, ka lietojumprogrammai e-Curia noteiktā laikā jārada iespēja ievērojami mazināt korespondences apmaiņu, kā arī veikt ienākošo un izejošo dokumentu skenēšanu un racionalizēt iekšējo darbplūsmu; aicina iesniegt Parlamenta Budžeta komitejai precīzu to izmaksu aprakstu, kas ir saistītas ar e-Curia lietojumprogrammas izveidi, uzturēšanu un modernizāciju;

                  12.

                  lūdz sniegt informāciju par pasākumiem, kas veikti, lai novērstu informācijas sistēmu bojājumus, kas var ietekmēt e-Curia darbību;

                  13.

                  uzskata, ka ļoti pozitīvi ir tas, ka līdz 2012. gada beigām e-Curia aktīvi izmantotāji bija 14 dalībvalstis, divas Eiropas Brīvās tirdzniecības asociācijas valstis un piecas Eiropas Savienības iestādes (īpaši Parlaments, Padome un Komisija);

                  14.

                  atzinīgi vērtē to, ka ir izveidota un uzlabota integrētā pārvaldības un finanšu kontroles sistēma (SAP), ko kā starpiestāžu sistēmu 2008. gadā izveidoja Padome, Revīzijas palāta un Tiesa un kas ir būtiski svarīgs rīks visu Tiesas finanšu un budžeta darījumu veikšanai; tādēļ uzskata, ka ir svarīgi nodrošināt netraucētu SAP darbību;

                  15.

                  atbalsta Tiesas iniciatīvu attiecībā uz tās statūtu un reglamenta reformēšanu, ņemot vērā problēmas, ar kurām tā saskaras lietu skaita pieauguma dēļ; norāda, ka dažādās izmaiņas, par kurām vienojušās likumdevējas iestādes, jau ir stājušās spēkā un tiek īstenotas; pauž cerību, ka 2013. gadā tiks pieņemti turpmāki steidzami strukturāli pasākumi, kas jo īpaši ļaus iecelt papildu tiesnešus Vispārējā tiesā;

                  16.

                  ar gandarījumu norāda uz to, ka ir izveidota jauna meklētājprogramma, ar kuru tiešsaistē var iepazīties ar Tiesas spriedumiem un meklēt tos Tiesas bibliotēkas katalogā, kas pietuvina Tiesu kā Savienības iestādi iedzīvotājiem;

                  17.

                  norāda uz izmaiņām Tiesas administratīvajā struktūrā, proti, uz Protokola un informācijas direktorāta izveidi; sagaida, ka gada darbības pārskatā par 2012. gadu būs iekļauts detalizēts apraksts par šo izmaiņu radīto labvēlīgo ietekmi uz Tiesas darbību;

                  18.

                  uzskata, ka Tiesas mākslas darbu kolekcija, kas pārstāv Savienības māksliniecisko mantojumu, ir vērienīgs projekts, kam nepieciešami atsevišķi resursi; aicina Tiesu paskaidrot, kā šis projekts sasaucas ar Tiesas tradicionālajām funkcijām; pieņem zināšanai to, ka 2012. gadā Tiesa samaksāja EUR 7 500, lai apdrošinātu kolekciju, kuras vērtība ir EUR 2 400 000;

                  19.

                  atzinīgi vērtē to, ka 2011. gadā 5 % no pastāvīgajiem Tiesas mutiskajiem tulkiem ir pievienojuši savai darba valodu kombinācijai jaunu valodu; uzsver, ka tas ir bijis iespējams, pateicoties intensīvajai valodu apmācībai;

                  20.

                  norāda, ka 2011. gadā turpināja palielināties to sēžu un citu sanāksmju skaits, kurās tika nodrošināts mutiskais tulkojums, kas lielā mērā ir saistīts ar paplašināšanos un Lisabonas līguma stāšanos spēkā;

                  21.

                  atzīst, ka iestāžu sadarbība, pieņemot darbā mutiskos tulkos, ir ļāvusi Tiesai ievērojami ietaupīt;

                  22.

                  norāda uz to, ka 2011. gadā Infrastruktūras ģenerāldirektorātam bija jaunas funkcijas, un aicina Tiesu sniegt Parlamenta Budžeta kontroles komitejai pilnīgāku informāciju par Tiesas ēku piektās paplašināšanas būvprojektu;

                  23.

                  atzinīgi vērtē to, ka Tiesa ir sagatavojusi ļoti pamatīgu un detalizētu gada darbības pārskatu un pēc Parlamenta lūguma iekļāvusi tajā detalizētu informāciju par tās īstenoto cilvēkresursu pārvaldību.

         (1)  OV L 68, 15.3.2011.

         (2)  OV C 348, 14.11.2012., 1. lpp.

         (3)  OV C 344, 12.11.2012., 1. lpp.

         (4)  OV C 348, 14.11.2012., 130. lpp.

         (5)  OV L 248, 16.9.2002., 1. lpp.

         (6)  OV L 298, 26.10.2012., 1. lpp.


title: 2005/446/EK: Padomē sanākušo dalībvalstu valdību pārstāvju Lēmums (2005. gada 30. maijs), ar ko nosaka termiņu saistību attiecināšanai uz 9. Eiropas Attīstības fonda (EAF) līdzekļiem

text:
               18.6.2005

               LV

               Eiropas Savienības Oficiālais Vēstnesis

               L 156/19

      PADOMĒ SANĀKUŠO DALĪBVALSTU VALDĪBU PĀRSTĀVJU LĒMUMS

   (2005. gada 30. maijs),
   ar ko nosaka termiņu saistību attiecināšanai uz 9. Eiropas Attīstības fonda (EAF) līdzekļiem
   (2005/446/EK)
   PADOMĒ SANĀKUŠIE EIROPAS KOPIENU DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu,
   ņemot vērā Komisijas priekšlikumu,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1), turpmāk tekstā – „Partnerattiecību nolīgums“,
   ņemot vērā Iekšējo nolīgumu starp dalībvalstu valdību pārstāvjiem, tiekoties Padomes sanāksmē, par to, kā finansē un pārvalda Kopienas atbalstu saskaņā ar Finanšu protokolu Partnerattiecību nolīgumam (2), turpmāk tekstā – „Iekšējais nolīgums“, un jo īpaši tā 2. panta 4. punktu,
   tā kā:

               (1)

               Partnerattiecību nolīguma I pielikuma (Finanšu protokols) 5. punkts paredz, ka Finanšu protokola kopējā summa, ko papildina no iepriekšējiem EAF pārskaitītie atlikumi, attiecas uz laikposmu no 2000. līdz 2007. gadam.

               (2)

               Partnerattiecību nolīguma I pielikuma (Finanšu protokols) 7. punkts un Iekšējā nolīguma 2. panta 3. punkts paredz, ka saistību un izmaksu realizācijas pakāpes novērtējums ir pamats novērtējumam par jauniem resursiem, kas būtu vajadzīgi pēc spēkā esošā Finanšu protokola termiņa beigām.

               (3)

               ES Deklarācijā par Finanšu protokolu, kas pievienota Partnerattiecību nolīgumam kā XVIII deklarācija, norādīts, ka, novērtējot nepieciešamību pēc jauniem resursiem, pilnīgi ņems vērā datumu, pēc kura 9. EAF līdzekļi netiks piešķirti.

               (4)

               Tādēļ saskaņā ar Iekšējā nolīguma 2. panta 4. punktu pirms 9. EAF termiņā beigām būtu jānosaka datums, pēc kura uz 9. EAF līdzekļiem vairs nevar attiecināt saistības un kuru vajadzības gadījumā var pārskatīt,

         IR PIEŅĒMUŠI ŠĀDU LĒMUMU.
   1. pants
   Datums, pēc kura uz 9. EAF līdzekļiem, ko pārvalda Komisija, procentu subsīdijām, kuras pārvalda Eiropas Investīciju banka (EIB), un procentu ieņēmumiem no minētām apropriācijām vairs neattiecina saistības, ir 2007. gada 31. decembris. Minēto datumu vajadzības gadījumā var pārskatīt.
   2. pants
   Šis lēmums neattiecas uz summu, kas piešķirta kā atjaunojami līdzekļi ieguldījumu mehānisma finansēšanai un ko pārvalda EIB.
   3. pants
   Šis lēmums stājas spēkā tā publicēšanas dienā Eiropas Savienības Oficiālajā Vēstnesī.

      Briselē, 2005. gada 30. maijā

            Dalībvalstu valdību pārstāvju vārdā —

            priekšsēdētājs

         F. BODEN

      (1)  OV L 317, 15.12.2000., 3. lpp. Nolīgumā jaunākie grozījumi izdarīti ar ĀKK un EK Ministru padomes Lēmumu Nr. 2/2004 (OV L 297, 22.9.2004., 18. lpp.).

      (2)  OV L 317, 15.12.2000., 355. lpp.


Svarīgs juridisks paziņojums

|

52007BP0108(01)

1. Eiropas Parlamenta 2007. gada 24. aprīļa lēmums par Eiropas Savienības 2005. finanšu gada vispārējā budžeta izpildes apstiprināšanu: V iedaļa - Revīzijas palāta (C6-0468/2006 - 2006/2074(DEC))

Oficiālais Vēstnesis 074 E , 20/03/2008 Lpp. 0163 - 00164

		1.Eiropas Parlamenta 2007. gada 24. aprīļa lēmums par Eiropas Savienības 2005. finanšu gada vispārējā budžeta izpildes apstiprināšanu: V iedaļa — Revīzijas palāta (C6-0468/2006 — 2006/2074(DEC))Eiropas Parlaments,- ņemot vērā Eiropas Savienības 2005. finanšu gada vispārējo budžetu [1],- ņemot vērā Eiropas Kopienu 2005. finanšu gada galīgos pārskatus — I sējums (C6-0468/2006) [2],- ņemot vērā Revīzijas palātas gada ziņojumu par 2005. finanšu gada budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm [3],- ņemot vērā deklarāciju par pārskatu ticamību, kā arī par notikušo darījumu likumību un pareizību [4], ko Revīzijas palāta ir iesniegusi saskaņā ar EK līguma 248. pantu,- ņemot vērā EK līguma 272. panta 10. punktu, kā arī 274., 275. un 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 50., 86., 145., 146. un 147. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu (A6-0107/2007),1. sniedz Kopienu Revīzijas palātas ģenerālsekretāram apstiprinājumu par 2005. finanšu gada budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ekonomikas un sociālo lietu komitejai, Reģionu komitejai, Eiropas ombudam un Eiropas Datu aizsardzības uzraudzītājam, kā arī nodrošināt šo dokumentu publicēšanu Eiropas Savienības Oficiālajā Vēstnesī (L sērijas izdevumā).[1] OV L 60, 8.3.2005.[2] OV C 264, 31.10.2006., 1. lpp.[3] OV C 263, 31.10.2006., 1. lpp.[4] OV C 263, 31.10.2006., 10. lpp.[5] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).--------------------------------------------------